
ŠAKIŲ RAJONO SAVIVALDYBĖS  TARYBA

SPRENDIMAS

Dėl komunalinių ATLIEKŲ TVARKYMO PASLAUGŲ TARIFŲ NUSTATYMO 

2010 m. vasario 25 d. Nr. T-37
Šakiai

 Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 str. 2 d. 37 p., Atliekų tvarkymo įstatymo (Žin., 1998, Nr. 61-1726; 2002, Nr. 72-3016) 25 str., 30 str. 5 d. ir 32 str. 1 d., Aplinkos ministro 2003 m. gruodžio 30 d. įsakymu Nr. 722 (Žin., 2004, Nr.68-2381) patvirtintų Atliekų tvarkymo taisyklių 92 p. ir rajono savivaldybės tarybos 2007 m. spalio 25 d. sprendimo Nr.T-224 ,,Dėl 2004 m. lapkričio 19 d. sutarties ,,Dėl komunalinių atliekų tvarkymo sistemos eksploatavimo ir jos plėtojimo Šakių rajono savivaldybėje“ papildymo ir pakeitimo“ 1 p., n u s p r e n d ž i a: 

1. Nustatyti nuo 2010 m. kovo 1 d. UAB ,,Paslaugos šakiečiams“, iki bus pasirinktas ir pradės teikti komunalinių atliekų surinkimo paslaugas regioninės atliekų tvarkymo sistemos konkursą laimėjęs atliekų surinkimo operatorius:

1.1. minimalią metinę komunalinių atliekų susikaupimo normą vienam daugiabučių ir individualių namų gyventojui - 1,45 kub. m;
1.2. komunalinių atliekų tvarkymo tarifą be pridėtinės vertės mokesčio – 35,79 Lt už kub. m; 

1.3.  komunalinių atliekų surinkimo ir išvežimo tarifą be pridėtinės vertės mokesčio vienam daugiabučių ir individualių namų gyventojui – 4,33 Lt per mėnesį;
1.4. stambiagabaričių atliekų priėmimo iš atliekų turėtojo į UAB ,,Paslaugos šakiečiams“ teritoriją, jų tvarkymo tarifą be pridėtinės vertės mokesčio -  22,56 Lt už kub. m.
2. Pripažinti netekusiu galios rajono savivaldybės tarybos 2009 m. liepos 30 d. sprendimą Nr.T-270 ,,Dėl komunalinių atliekų tvarkymo paslaugų tarifų nustatymo“.

